	
	Tehniskās specifikācijas papildus segums pamata programmai
	Pretendents norāda “Atbilst” vai “Neatbilst”, kā arī norāda faktisko vērtību, piemēram, cenu, limitu, palielinājumu (ja attiecināms)*
* attiecināms tikai uz iepirkuma izsludināšanas laiku (neattiecas uz piegādātāju apspriedi).

	Sports (veselības veicināšana) – dažādu veidu vingrošana, nodarbības  trenažieru zālē, grupu nodarbības, baseina apmeklējumi un nodarbības, teniss, padels un skvošs bez prasības uzskaitīt faktiski apmeklēto nodarbību reižu skaitu, ar kopējo atlīdzības limitu ne mazāk kā 150 EUR Polises darbības termiņa laikā.  Apdrošināšanas atlīdzība tiek noteikta pēc faktiski radušos izdevumu apmēra limita ietvaros, neparedzot pienākumu uzskaitīt vai apliecināt katras atsevišķas nodarbības apmeklējumu.  Pretendentam ir jānodrošina gan klātienes, gan attālināto (online) sporta un fizisko aktivitāšu nodarbību apmaksa, kā arī sporta klubu, fitnesa centru un citu sporta pakalpojumu sniedzēju abonementu apmaksa, tai skaitā abonementiem ar brīvu piekļuvi bez konkrēta apmeklējumu reižu uzskaites (piemēram, 24/7 piekļuve).
Netiek noteikti papildu ierobežojumi atlīdzības saņemšanai, ja tiek ievērots kopējais apdrošināšanas atlīdzības limits
	
	Šāds prasību definējums ir pretrunā ar pastāvošo tirgus praksi veselības apdrošināšanā iekļautajai sporta papildprogrammai.
Šāds seguma definējums konfliktē arī ar Apdrošināšanas līguma likumā noteiktajiem pienākumiem Apdrošināšanas sabiedrībām pārliecināties par apdrošinātā riska iestāšanos.
Apdrošinātājam, veselības apdrošināšanas polises ietvaros, ir pienākums izmaksāt atlīdzību tikai par saņemtu/izmantotu pakalpojumu, nevis par veiktajiem maksājumiem.

Publisko iepirkumu likums nosaka to, ka Pasūtītāja pienākums ir pēc iespējas efektīvi izmantot līdzekļus. 
Šajā gadījumā, ietverot prasību, ka darbiniekiem nav pienākums pierādīt, ka sporta pakalpojumi ir ne tikai apmaksāti, bet arī reāli saņemti, rodas situācija, kur Pasūtītājs pēc būtības ir iegādājies polisi, kas kompensē pakalpojumus, kas faktiski nav saņemti.
Norādām, ka esošais tirgus princips lielāko sporta klubu (t.sk. My Fitness, Lemon Gym, Gym.lv u.c.) darbībā ir tāds, ka klients ar tiem slēdz beztermiņa līgumu ar ikmēneša maksājumu. 
Atkāpties no līguma, gadījumā ja persona neapmeklē sporta klubu, ir iespējams uzrakstot iesniegumu ļoti laicīgi, un daudzos gadījumos tikai ar soda sankcijām (kas mazina motivāciju lauzt šos līgumus).
Pie minētā scenārija ir ļoti iespējama augstāk aprakstītā situācija, kur personas sporta klubu faktiski neapmeklē, bet tika iesniedz maksājumu dokumentus uz apmaksu (jo rēķina apmaksas pienākums personām ir uzlikts no sporta kluba puses).
Prasība kompensēt ne tikai faktiski saņemtus sporta pakalpojumus, bet arī pakalpojumus, par kuriem vienīgi veikta apmaksa, var radīt risku, ka publiskie līdzekļi tiek izlietoti bez faktiskas pretizpildes saņemšanas. Šāda pieeja rada šaubas par pasūtītāja līdzekļu efektīvas izmantošanas principa ievērošanu un prasības samērīgumu attiecībā pret iepirkuma mērķi.
Pretendents aicina koriģēt sporta programmas prasības, pieturoties pie tirgus prakses, kur tiek noteikts apmeklējumu skaits mēnesī un vienas reizes cena, tādējādi, izvairoties no augstāk aprakstītās situācijas un gadījumiem. 

Informējam, ka iepriekšējā iepirkumā definētās prasības bija korektas un neradīja augstāk minētos riskus. 

Pie esošā definējuma Pretendents saskata būtiskus riskus (t.sk. ne tikai no produkta cenošanas puses bet arī no nozari regulējošo normatīvu aktu puses) sniegt piedāvājumu šādā konkursā un noteikti vērtēs vai tas vispār ir iespējams.
	Pasūtītājs ir izvērtējis ieinteresētā piegādātāja sniegto komentāru. Pasūtītājs norāda, ka jau iepriekš bija noteikta prasība “Pretendentam jāparedz arī gan reižu, gan mēneša abonementu apmaksa ne mazāk kā noteiktā reižu skaita un piedāvātā vienas apmeklējuma reizes limita reizinājuma apmērā. Pretendentam ir jānodrošina arī attālināto nodarbību (online treniņi) apmaksu bez papildus ierobežojumu noteikšanas”, proti prasība par mēneša abonementu apmaksu ir bijusi iekļauta arī iepriekš Pasūtītāja veiktajos iepirkumos. Savukārt norādītais risks, ka apdrošinātājam ir pienākums izmaksāt atlīdzību tikai par saņemtu/izmantotu pakalpojumu, nevis par veiktajiem maksājumiem, vienādi attiecas gan uz klātienes, gan attālinātajām nodarbībām (online treniņiem), jo arī attālināto treniņu gadījumā apdrošinātā persona var izmantot un var neizmantot abonētās attālinātās nodarbības, bet par šo no tirgus dalībniekiem, tajā skaitā konkrētā piegādātāja, nav tikuši saņemti komentāri vai iebildumi. Ņemot vērā minēto, Pasūtītājs, izsludinot iepirkumu, atkārtoti izvērtēs prasību un nepieciešamības gadījumā to precizēs. 



